S-3559/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 6. júní 2023, á hendur S-kk-þgf M-kk-þgf I-kk-þgf, kt. [...], [...], fyrir umferðarlagabrot með því að hafa, sunnudaginn 31. júlí 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 17 ng/ml) um Katrínartún við Borgartún í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst þess að ákærða verði ekki gerð refsing og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 31. maí 2023, var ákærða gert að sæta fangelsií 4 mánuði með dómi Héraðsdóms Reykjavíkur [...]2019, meðal annars vegna aksturs undir áhrifum vímuefna, en dómurinn var skilorðsbundinn til tveggja ára. Með dómi Héraðsdóms Reykjavíkur [...] 2020 var ákærða gert að greiða fésekt að fjárhæð 2.396.000 króna, meðal annars vegna aksturs undir áhrifum ávana- og fíkniefna og aksturs sviptur ökurétti. Þá var ákærða gert að sæta fangelsi í 7 mánuði með dómi Héraðsdóms Reykjavíkur [...]2022, meðal annars vegna aksturs undir áhrifum ávana- og fíkniefna og aksturs sviptur ökurétti. Loks var ákærða gert að sæta fangelsi í 30 daga með dómi Héraðsdóms Reykjavíkur [...]2023 vegna aksturs sviptur ökurétti og aksturs sviptur ökurétti, en dómurinn var hegningarauki við framangreindan dóm frá [...]2022. Að öðru leyti kemur sakarferill ákærða ekki til skoðunar við ákvörðun refsingar í máli þessu. Brot ákærða samkvæmt ákæru voru framin áður en framangreindir dómar frá [...] 2022 og [...] sl. voru kveðnir upp og verður ákærða því dæmdur hegningarauki nú, sbr. 78. gr. laga nr. 19/1940. Við ákvörðun refsingar verður litið svo á að ákærði hafi nú í þriðja sinn gerst sekur um akstur undir áhrifum ávana- og fíkniefna, en í annað sinn gerst sekur um akstur sviptur ökurétti, innan ítrekunartíma í skilningi 71. gr. laga nr. 19/1940.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 15 daga.

Með vísan til lagaákvæða í ákæru er ævilöng svipting ökuréttar ákærða áréttuð frá uppkvaðningu dómsins aðtelja.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 241.056 krónur að meðtöldum virðisaukaskatti, og 107.673 krónur í annan sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, S-kk-nf M-kk-nf I-kk-nf, sæti fangelsi í 15 daga.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 241.056 krónur að meðtöldum virðisaukaskatti, og 107.673 krónur í annan sakarkostnað.

K-kvk-nf R-kvk-nf G-kvk-nf